שילר מזהיר: "השוק בארה"ב נמצא באחת הרמות היקרות בכל הזמנים" - וול סטריט | Bizportal
שילר מזהיר: "השוק בארה"ב נמצא באחת הרמות היקרות בכל הזמנים"
חתן פרס נובל לכלכלה: "ההסבר למחירים הגבוהים נמצא יותר בתחום הסוציולוגיה או הפסיכולוגיה".S&P 500 עלה 6% מתחילת השנה
| 18/08/2014 12:37 (3)
פרופ' רוברט שילר, חתן פרס נובל לכלכלה, מזהיר ב"ניו-יורק טיימס" במאמר שפרסם ב-16 באוגוסט כי "השוק בארה"ב נמצא באחת הרמות היקרות בכל הזמנים".
מתחילת השנה מדד הדאו-ג'ונס עלה ב-0.5%, מדד ה-S&P 500 התחזק ב-6% והנאסד"ק הוסיף 7%. עליות שהתווספו לזינוק חד של יותר מ-150% בשלושת המדדים המובילים האלה מאז שיא המשבר בסוף שנת 2008 עם קריסת בנק להמן ברדרס.
רוברט שילר: "מדד מחירי המניות שפיתחתי מרחף ברמה מדהיגה - מעל 25 נקודות. השוק היה שם רק שלוש פעמים משנת 1881: בשנים 1929, 1999 ו-2007 שלאחריהן היו נפילות גדולות".
נבואת הזעם של רוברט שילר היום היא צעד נוסף בהמשך למגמה שציין בתחילת השנה. בחודש ינואר אמר רוברט שילר בראיון ל-CNBC כי "אני עדיין משקיע בשוק המניות, למרות החששות מהיווצרות תנאי בועה".
השיטה של שילר למדידה ארוכת טווח של המניות מבוססת על השוואה בין מחיר המניה היום ביחס לרווחים מתואמי ב-10 השנים הקודמות. רוברט שילר ושותפו, פרופ' קארל קייס, המציאו גם את מדד הנדל"ן האמריקני, קייס-שילר.
האם יש צידוק למחירי המניות או האג"ח הגבוהים?
שילר, מרצה באוניברסיטת Yale שבקונטיקט, מעלה מספר תיאוריות למחירי המניות והאג"ח מדינה הגבוהים בארה"ב, אך לא מצליח למצוא תשובה אמיתית.
רוברט שילר מסכם: "אני חושש שהתשובה האמיתית נמצאת יותר בתחום הסוציולוגיה או הפסיכולוגיה - תופעה שנקראת אי-רציונליות".
במצב כזה של התנהגות לא רציונלית מעריך שילר שיש רק דבר אחד שיכול להפיל את השוק - שינוי במצב הרוח של המשקיעים.
הכותרת של המאמר: "The Mystery of Lofty Stock Market Elevations".
מדד הדאו ג'ונס זינק בכ-160% מאז שיא המשבר בסוף שנת 2008
אחרי ה- QE כל החישובים השתנו
שוקי 18/08/2014 14:25
הדפסת הכסף והגדלת הנזילות המטורפת לא גררה אינפלציה, אבל יצרה אינפלציה של נכסים. לכן לא בטוח שהמדדים שבודקים את הקשר בין רמות האינפלציה למחירים תקפים עכשיו... באופן מופשט, יש כפול כסף בעולם - הנכסים שווים כפול (נומינלית). זה הגיוני ולא בהכרח מעיד על בועה
17 יום מחזור 00 רווח 00 מה יהיה? (ל"ת)
יופיטר שוקי הון 18/08/2014 12:47
הם לא מאפשרים להרוויח פה!!!!!מה יהיה? (ל"ת)
יופיטר שוקי הון 18/08/2014 12:45